Primera Jornada de Participació Ciutadana en Alaquàs
15/12/2004 13:34:00

# Primera Jornada de Participació Ciutadana en Alaquàs

*   15/12/2004 13:34:00
*   [Imprimir](#)
*   Compartir
*    https://www.alaquas.org/documento.asp?id\_do=9488

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9488%2F0&title=Ajuntament%20d%27Alaqu%C3%A0s.%20Premsa.Primera%20Jornada%20de%20Participaci%C3%B3%20Ciutadana%20en%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9488/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9488/9488_Form_4.jpg)](https://www.alaquas.org/ficheros/documentos/2004/2/9488/9488_Form_10.jpg "<a href='https://www.alaquas.org/ficheros/documentos/2004/2/9488/9488_Form_10.jpg' target=_blank><i class='fa fa-external-link' aria-hidden='true'></i>.Primera Jornada de Participació Ciutadana en Alaquàs</a>")

El dijous 16 de desembre tindrà lloc aquesta activitat organitzada per l'Ajuntament d'Alaquàs amb l'objectiu de potenciar la participació dels veïns i veïnes en la ciutat

L'Ajuntament d'Alaquàs ha organitzat la Primera Jornada de Participació Ciutadana, posant en pràctica una iniciativa que s'ha desenvolupat al llarg dels darrers mesos. L'activitat tindrà lloc el dijous 16 de desembre a partir de les 19:30 hores, a la sala La Xemeneia del Castell d'Alaquàs.

Entre les vies de participació ciutadana més importants es troba la xarxa d'associacions de la ciutat, una de les branques més importants de la vida pública. Per aquest motiu s'ha convocat a participar en aquesta jornada als representants i integrants dels col·lectius socials d'Alaquàs amb l'objectiu d'informar-los sobre el nou reglament de participació ciutadana, la nova pàgina web i la nova llei d'associacions.

L'Alcalde d'Alaquàs, Jorge Alarte, i el Regidor de Participació Ciutadana, Juan Antonio Oñate, presentaran el nou reglament de participació ciutadana, un document que ha estat lliurat a les associacions locals prèviament. Una vegada presentats els principals punts del reglament, els participants en la jornada podran realitzar les aportacions que consideren oportunes per tal que es tracte d'una normativa consensuada.

També intervindrà en la jornada el regidor de Societat de la Informació, que presentarà la nova pàgina web de participació ciutadana, un espai virtual on podran posar-se en comú totes les iniciatives sorgides de les associacions i organismes integrats pels veïns i veïnes de la ciutat. A més, amb la web l'activitat social ciutadana serà possible de forma continuada i estarà a l'abast de tots i totes.

Altre punt destacat en aquesta activitat serà la informació sobre la nova llei d'associacions, de la que s'encarregarà Juan Antonio Ureña Salcedo, Doctor en Dret i professor ajudant de dret administratiu en la Universitat de València. S'informarà als assistents dels punts en què ha canviat aquesta llei i que afecten als estatuts dels col·lectius per tal que aquests puguen solucionar els dubtes al respecte i posar-se al dia.